Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 313

1. Beszédkészség, szóbeli szövegek megértése és alkotása (16–22 óra) Az első modul a beszédkészség, a szóbeli szövegek megértését és alkotását célozza. Az anyanyelvi képességek fejlesztése komplex szemléletének nem célja a meghatározó képességelemek szétválasztása, csak hangsúlyokat kíván megjeleníteni. A beszédkészség, az olvasás, az írás magától értetődően speciális tartalommal bírnak, speciális készségekre épülnek, fejlesztésük tehát csak együtt, egymást kiegészítve képzelhető el. A beszédkészség, a szóbeli szövegek megértésének és alkotásának elfogadható szintje elengedhetetlen az új ismeretek megszerzéséhez, a tanuláshoz, a mindennapi életben való eligazodáshoz. Mivel a beszédkészséggel összefüggő tevékenységek az esetek többségében valamilyen kapcsolatot feltételeznek egy vagy több partner között, az együttműködés képességének fejlesztése a modul kínálta lehetőségek keretein belül nem mellőzhető. Szintén fontos szempont és rendezőelv a modul összeállításában annak az igénynek a figyelembevétele, hogy a tanulók kapjanak elegendő segítséget gondolataik, érzéseik világos, érthető, egyéniségükhöz leginkább illő kinyilvánításához, illetve a különböző kommunikációs helyzetek mintáinak megismeréséhez és gyakorlásához. 2006/79/II. szám A beszédkészség fejlesztésekor ajánlott a tanulóközeli, életközeli szituációkat, bemutató témákat feldolgozó szövegek minél nagyobb számú szerepeltetése a tanulók motiválása, illetve közvetlenül hasznosítható ismeretek nyújtása céljából. Hangsúlyosan jelen van a témák és tartalmak között a vita, amely belső tartalmában (megfelelő érvek kiválasztása, ütköztetése, a vitapartner érveinek elemzése stb.) és külső jegyeiben (a vitakultúra külső megnyilvánulásai) kiválóan alkalmas a beszédkészség, ezzel egy időben számos egyéb készség (logikus és kritikai gondolkodás, tolerancia, rendszerszemlélet stb.) fejlesztésére. A modul nagy figyelmet fordít a különböző kommunikációs technikák gyakorlására is. Tervezéskor ajánlott mindig mindkét oldal (szövegértés, szövegalkotás) fejlesztésére gondolni. Fejlesztési feladatok Témák, tartalmak Tevékenység Elérhető eredmények

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes